Spesialis-brandewyne saamgevat in Alchemy van Goud-versameling
'n Keur uit die beste Suid-Afrikaanse potketelbrandewyne vir fynproewers wat almal reeds verskeie internasionale toekennings verower het, is in die Alchemy van Goud-versameling saamgevoeg. Hier kry 'n mens die Van Ryn's Collection Reserve-reeks, die Nederburg Solera Potstilled, Klipdrift Gold, Oude Meester Reserve 12 Year Old en Flight of the Fish Eagle. Die keur word by vooraanstaande restaurante, stylkroeë en spesialiswinkels aangebied om die kollig op die gesofistikeerde aard van plaaslike boetiekbrandewyne te laat val. Lees meer.
Kry hier vir jou lekker brandewyn
Sidney Back Landgoedbrandewyne
Aan die voet van die suidelike hange van die Paarlberg is die Backsberg-landgoed waar die Back-familie versnitbrandewyn van uitstaande gehalte produseer. Backsberg brandewyn word gemaak van chenin blanc-druiwe in ‘n potketel afkomstig van die Cognac-streek van Frankryk. Brandewyne wat hier geproduseer word, is ‘n vyf tot ses jaar oue versnitbrandewyn, sowel as een wat ongeveer tien jaar lank verouder is.
Besoek gerus www.backsberg.co.za vir meer inligting.
Die Avontuur-landgoed is tussen Stellenbosch en Somerset-Wes op die R44 geleë en produseer twee brandewyne, ‘n vyf jaar oue potketelgedistilleerde brandewyn en een van tien jaar, wat slegs in beperkte hoeveelhede beskikbaar is. Chenin blanc-druiwe word hiervoor gebruik en dit word in Franse eikehoutvate verouder.
Besoek www.avontuurestate.co.za vir meer inligting.
KWV Huis van Brandewyn, Worcester
Hier kan ‘n mens die ware omvang van ons brandewynbedryf ervaar as jy na die 120 potketels kyk waar brandewyn gestook word. Dit is die grootste stokery onder een dak in die wêreld. Kyk gerus by www.kwvhouseofbrandy.com
Alhoewel dié bekende landgoed in die Paarl uit 1691 dateer, het hy vir die eerste keer in 1997 sy alambiese brandewyn gemaak – dus beslis ‘n geskiedkundige landgoed om te besoek. Besoek www.kwv.com
‘n Potketel afkomstig van Stuttgart in Duitsland word gebruik om die sestien jaar oue potketelbrandewyn op hierdie wynplaas in die Stellenboschdistrik te maak. Die Louisenhof Marbone versnitbrandewyn word reeds sedert 1930 hier gemaak en in Limousin-vaatjies verouder. www.louisenhof.co.za
Hierdie wêreldbekende wynlandgoed produseer ook brandewyn van gehalte. Die Nederburg-potketel solera-brandewyn is ‘n voortsetting van die landgoed se kenmerk van gehalte en uitstekende smaak. www.nederburg.co.za
Die vader van Suid-Afrikaanse brandewyne, Rene Santhagen, word deur hierdie landgoed vereer met sy Oude Molen-brandewynreeks. Brandewyn word reeds sedert die 1900’s hier gemaak.
Die suidelike hange van die Simonsberg aan die bopunt van die Helshoogtepas langs die R310 huisves hierdie landgoed. Tokara se vyf jaar oue potketelbrandewyn word in ‘n tradisionele Prulho-alambiese potketeldistilleerder geproduseer en in Franse eikehoutvate verouder. Besoek www.tokara.com
Organies-verboude chenin blanc- en rieslingdruiwe word gebruik om die landgoed se brandewyn te produseer. Die brandewyn is 100% potketelgedistilleer en vyf jaar lank in klein Franse eikehoutvate verouder. Besoek gerus www.oettle.com
Van Ryn’s Brandewyn
Hierdie distilleerdery was die eerste in die land wat vir die publiek oopgestel is sodat aktiewe stokery besigtig kan word. Dis net buite Stellenbosch geleë en vandag is Van Ryn’s een van die land en die wêreld se voorste brandewynprodusente met talle toppryse op internasionale brandewynskoue en –kompetisies op sy kerfstok. Besoek gerus www.vanryn.co.za
Roete 62 se brandewyne
Hierdie Brandewynroete betrek die produsente tussen Worcester en tot sover as De Rust en Oudtshoorn.
Barrydale Wyn- en brandewynkelder
Die bekende digtersplaas naby Calitzdorp produseer reeds sedert 1880 brandewyn wat toe al reeds na London uitgevoer is. Dit was in 1994 Suid-Afrika se eerste landgoedbrandewyn en twee eksklusiewe produkte word hier gemaak: die sewe jaar Boplaas potketelbrandewyn en die Carel Nel Brandewyn. Besoek www.boplaas.co.za
Die kelder is tussen Barrydale en Montagu op die R62 geleë en produseer twee brandewyne, die John Montagu drie jaar oue brandewyn en die John Montagu vyf jaar oue brandewyn.